12. ฐานะการเงินและผลการดำเนินงาน

12.1 งบการเงิน

12.1.1 สรุปรายงานการสอบบัญชี

งบการเงินรวมและงบการเงินเฉพาะ สำหรับงวดปีบัญชีสิ้นสุดวันที่ 31 ธันวาคม 2551 และ 2550

  ผู้สอบบัญชี: นางเกษรี ณรงค์เดช ผู้สอบบัญชีรับอนุญาต ทะเบียนเลขที่ 76 สำนักงาน เอ.เอ็ม.ที
  แอสโซซิเอท

  สรุปความเห็นของผู้สอบบัญชี: ผู้สอบบัญชีได้ตรวจสอบงบดุลรวม ณ วันที่ 31 ธันวาคม 2551
  และ2550 งบแสดงการเปลี่ยนแปลงส่วนของผู้ถือหุ้น งบกำไรขาดทุนรวม
  และงบกระแสเงินสดรวม สำหรับปีสิ้นสุดวันเดียวกันของแต่ละปี ของบริษัทฯ และบริษัทย่อย
  และได้ตรวจสอบงบการเงินเฉพาะของบริษัทฯผู้สอบบัญชีมีความเห็นว่า
  งบการเงินข้างต้นแสดงฐานะการเงิน ณ วันที่ 31 ธันวาคม 2551 และ 2550
  ผลการดำเนินงานและกระแสเงินสด สำหรับปีสิ้นสุดวันเดียวกันของแต่ละปี
  ของบริษัทฯและบริษัทย่อย
  และเฉพาะของบริษัทฯโดยถูกต้องตามที่ควรในสาระสำคัญตามหลักการบัญชีที่รับรองทั่วไป

  โดยไม่เป็นเงื่อนไขในการแสดงความเห็นต่องบการเงิน
  ผู้สอบบัญชีให้ข้อสังเกตเกี่ยวกับเงินลงทุนในบริษัทย่อยได้ถูกแสดงไว้ในส่วนของผู้ถือหุ้น เป็น
  “มูลค่าตามบัญชีของบริษัทย่อยที่สูงกว่าราคาเงินลงทุน” ในส่วนของผู้ถือหุ้นในงบการเงินรวม

ก) ตารางสรุปงบการเงิน

[]

[]

[]

[]

[]

[]

ข) ตารางแสดงอัตราส่วนทางการเงินที่สำคัญ

[]

12.2 คำอธิบายและวิเคราะห์ฐานะทางการเงินและผลการดำเนินงาน

12.2.1 ผลการดำเนินงาน

ผลการดำเนินงานที่ผ่านมา

รายได้จากการขาย

ปี 2550 บริษัทฯ มีรายได้จากการขาย 2,066.46 ล้านบาท ลดลงจากปี 2549 เป็นจำนวน
126.81 ล้านบาทคิดเป็นลดลงร้อยละ 5.78 สาเหตุหลักเนื่องจากรายได้จากการขายสินค้า OEM
ลดลง185.41 ล้านบาท คิดเป็นการลดลงร้อยละ 13.89
เนื่องจากค่าเงินบาทเทียบกับสกุลเงินดอลลาร์สหรัฐที่แข็งค่าขึ้น ประกอบกับปริมาณขายสินค้า OEM
ที่ลดลง ถึงแม้ว่ารายได้จากการขายสินค้าภายใต้เครื่องหมายการค้าของบริษัทย่อยจะเพิ่มขึ้น 58.58
ล้านบาท คิดเป็นการเพิ่มขึ้นร้อยละ 6.82
แต่ยังไม่เพียงพอที่จะชดเชยการลดลงของรายได้จากการขายสินค้า OEM ได้
จึงเป็นเหตุให้รายได้จากการขายของบริษัทฯ ลดลงดังกล่าว

สำหรับปี 2551 บริษัทฯ มีรายได้จากการขาย 1,953.48 ล้านบาท ลดลง 112.96
ล้านบาทคิดเป็นลดลงร้อยละ 5.47 สาเหตุหลักเนื่องจาก รายได้จากการขายสินค้า OEM ลดลง
233.68 ล้านบาท คิดเป็นลดลงร้อยละ 20.33
เนื่องจากค่าเงินบาทเทียบกับสกุลเงินดอลล่าร์สหรัฐที่แข็งค่าขึ้น
และบริษัทฯได้ทยอยลดคำสั่งซื้อจากลูกค้าOEM ที่ได้อัตรากำไรขั้นต้นน้อยอีกทั้งวิกฤตการณ์
เศรษฐกิจของประเทศสหรัฐอเมริกาและประเทศแถบทวีปยุโรป
ทำให้บริษัทฯต้องระมัดระวังในการรับคำสั่งซื้อจากลูกค้า
ถึงแม้ว่ารายได้จากการขายสินค้าภายใต้เครื่องหมายการค้าของบริษัทย่อย จะเพิ่มขึ้น 120.72
ล้านบาท คิดเป็นเพิ่มขึ้นร้อยละ 13.16
แต่ก็ไม่เพียงพอที่จะชดเชยการลดลงของรายได้จากการขายสินค้า OEM ได้
จึงเป็นสาเหตุให้รายได้จากการขายของบริษัทฯลดลงดังกล่าว

  รายได้จากการขายแยกตามประเภทของผลิตภัณฑ์ (มูลค่าล้านบาท)

  ------------------------------------------------------------------------------------------------------------------
                                                       2549       ร้อยละ    2550       ร้อยละ     2551       ร้อยละ
  ---------------------------------------------------- ---------- -------- ---------- --------- ---------- ---------
  รายได้จากการขายสินค้า OEM                                                                                   

  เสื้อชั้นใน                                              959.81     43.76    906.83     43.88     593.07     30.36

  กางเกงชั้นใน                                           293.97     13.40    183.81     8.90      213.90     10.95

  อื่นๆ                                                  95.22      4.34     59.39      2.87      114.78     5.88

  หัก ส่วนลดจ่าย                                          (14.23)    (0.65)   (0.67)     (0.03)    (6.06)     (0.13)

  รวมรายได้จากการขายสินค้า OEM                            1,334.77   60.86    1,149.36   55.62     915.69     46.87

  รายได้จากการขายสินค้าภายใต้เครื่องหมายการค้าของบริษัทย่อย                                                           

  เสื้อชั้นใน                                              574.86     26.21    728.35     35.25     755.35     38.67

  กางเกงชั้นใน                                           185.45     8.46     208.08     10.07     243.05     12.44

  อื่นๆ                                                  119.48     5.45     7.66       0.37      51.96      2.66

  หัก ส่วนลดจ่าย                                          (21.29)    (0.97)   (27.01)    (1.31)    (12.58)    (0.64)

  รวมรายได้จากการขายสินค้าภายใต้เครื่องหมายการค้าของบริษัทย่อย   858.50     39.14    917.08     44.38     1,037.79   53.13

  รวมรายได้จากการขาย                                    2,193.27   100.00   2,066.44   100.00    1,953.48   100.000
  ------------------------------------------------------------------------------------------------------------------

ผลิตภัณฑ์ OEM

รายได้จากการขายสินค้า OEM นับเป็นรายได้หลักของบริษัทฯ โดยปี 2550
รายได้จากการขายสินค้า OEM เท่ากับ 1,149.36 ล้านบาท ลดลง 185.41 ล้านบาท
ลดลงร้อยละ 13.89 ซึ่งเป็นผลโดยรวมจากเงินบาทแข็งค่าขึ้นเมื่อเทียบกับสกุลดอลลาร์สหรัฐ
และการที่บริษัทฯ ทยอยการรับคำสั่งซื้อจากลูกค้า OEM ที่ได้อัตรากำไรขั้นต้นน้อย
เพื่อปรับตัวตามสถานการณ์ เงินบาทแข็งค่า ทั้งนี้ บริษัทฯ
ลดผลกระทบจากการแข็งค่าเงินบาทได้ส่วนหนึ่งจากการ เพิ่มสัดส่วน รายได้จากการขายสินค้า OEM
จากสกุลเงินดอลล่าร์สหรัฐ เป็นสกุลเงินยูโรให้มากขึ้น

รายได้จากการขายสินค้า OEM ปี 2550 จำนวน 1,149.36 ล้านบาท คิดเป็นสัดส่วนร้อยละ
55.62 ของรายได้จากการขายทั้งหมด แบ่งออกเป็นรายได้จากเสื้อชั้นใน กางเกงชั้นใน
และผลิตภัณฑ์อื่นๆ เท่ากับร้อยละ 43.88 ร้อยละ 8.90 และร้อยละ 2.87
ของรายได้จากการขายทั้งหมดตามลำดับ

สำหรับปี 2551รายได้จากการขายสินค้า OEM เท่ากับ 915.69 ล้านบาท ลดลง 233.68 ล้านบาท
คิดเป็นร้อยละ20.33ตามเหตุผลที่ได้รายงานไว้ข้างต้นแล้วในหัวข้อรายได้จากการขาย
เมื่อพิจารณาสัดส่วนการขาย OEM ต่อรายได้จากการขาย ทั้งหมดลดลงอย่างต่อเนื่องจากร้อยละ
60.86 ในปี 2549 เป็นร้อยละ 55.62 ในปี 2550 และร้อยละ46.87 ในปี 2551 ตามลำดับ
ซึ่งเป็นไปตามนโยบายของบริษัทฯ ที่ต้องการลดสัดส่วนการขายสินค้า OEM ลง
และเพิ่มสัดส่วนการขายสินค้าภายใต้เครื่องหมายการค้าของบริษัทย่อย
ทั้งนี้เพื่อเพิ่มอัตรากำไรขั้นต้นและลดความเสี่ยงของอัตราแลกเปลี่ยนเงินตราต่างประเทศ
ตลอดจนลดการพึ่งพิงลูกค้า OEM

รายได้จากการขายสินค้า OEM ในปี 2551 จำนวน 915.69 ล้านบาท แบ่งเป็นรายได้จาก
เสื้อชั้นใน กางเกงใน และผลิตภัณฑ์อื่น ๆ เท่ากับ ร้อยละ 30.36 ร้อยละ 10.95 และร้อยละ
5.88 ของรายได้จากการขายทั้งหมด

  ผลิตภัณฑ์ภายใต้เครื่องหมายการค้าของบริษัทย่อย

รายได้จากการขายผลิตภัณฑ์ภายใต้เครื่องหมายการค้าของบริษัทย่อยมีความสำคัญต่อรายได้ของบริษัทฯ
เนื่องจากสินค้ามีราคาและอัตรากำไรขั้นต้นที่ดีกว่าสินค้า OEM นอกจากนี้บริษัทฯ
ยังสามารถควบคุมดีไซน์ ปริมาณ และช่วงเวลาในการจัดจำหน่ายสินค้าได้เองอีกด้วย
รายได้จากการขายสินค้าภายใต้เครื่องหมายการค้าของบริษัทย่อย มีการเติบโตอย่างต่อเนื่อง ดังนี้

ปี 2550 รายได้จากการขาย ผลิตภัณฑ์ภายใต้เครื่องหมายการค้าของบริษัทย่อย จำนวน 917.08
ล้านบาท เพิ่มชึ้น58.58 เพิ่มขึ้นร้อยละ 6.82 คิดเป็นสัดส่วนร้อยละ 44.38
เมื่อเทียบกับรายได้จากการขายทั้งหมดและแบ่งเป็นรายได้จากการขายเสื้อชั้นใน กางเกงใน
และผลิตภัณฑ์ อื่น ๆ คิดเป็นสัดส่วนร้อยละ 35.25 ร้อยละ10.07 และร้อยละ 0.37
เมื่อเทียบกับรายได้จากการขายทั้งหมดตามลำดับ

นอกจากนี้บริษัทฯยังมีการจำหน่ายสินค้าภายใต้เครื่องหมายการค้าในต่างประเทศด้วย โดยปี 2550
ได้แก่ประเทศ สิงคโปร์ สหรัฐอาหรับเอมิเรต และประเทศอื่น ๆ รวม 14.07 ล้านบาท

สำหรับปี 2551 บริษัทมีรายได้จากการขายผลิตภัณฑ์ภายใต้เครื่องหมายการค้าของบริษัทย่อยเท่ากับ
1,037.79 ล้านบาท เพิ่มขึ้น 120.71 ล้านบาท เพิ่มขึ้นร้อยละ 13.16 คิดเป็นสัดส่วนร้อยละ
53.13 เมื่อเทียบกับรายจากการขายทั้งหมด ซึ่งรวมถึงรายได้จากการจำหน่ายในต่างประเทศด้วย
ได้แก่ประเทศ ดูไบ สิงคโปร์ สหรัฐอาหรับเอมิเรต อินเดีย อิหร่าน และประเทศอื่น ๆ รวม
43.39 ล้านบาท โดยยังมีสัดส่วนรายได้จากผลิตภัณฑ์ภายใต้เครื่องหมายการค้าของบริษัทย่อยที่สูงขึ้น
ต่อเนื่องจากปี 2550 สำหรับสัดส่วนรายได้จากการขายเสื้อชั้นใน กางเกงใน และ ผลิตภัณฑ์อื่น ๆ
คิดเป็นสัดส่วนร้อยละ 38.67 ร้อยละ 12.44 และ2.66 เมื่อเทียบกับรายได้จากการขายทั้งหมด

  ต้นทุนขายและกำไรขั้นต้น

ในปี 2550 บริษัทฯ มีต้นทุนขายเท่ากับ 1,522.77 ล้านบาท คิดเป็นสัดส่วนร้อยละ 73.64
ของรายได้จากการขายและการบริการและ มีกำไรขั้นต้น 545.13 ล้านบาท คิดเป็นสัดส่วนร้อยละ
26.36 ของรายได้จากการขายและบริการ การที่บริษัทฯ มีอัตรากำไรขั้นต้นในปี
2550ลดลงจากงวดเดียวกันของปีก่อน เนื่องจากราคาของสินค้า OEM
ได้รับผลกระทบจากค่าเงินที่แข็งค่าขึ้นทำให้เมื่อรับรู้รายได้เป็นเงินบาทแล้วจึงมีกำไรขั้นต้นที่น้อยลง
อย่างไรก็ตามอัตรากำไรขั้นต้นของสินค้า OEM
ได้รับการชดเชยด้วยสินค้าภายใต้เครื่องหมายการค้าของบริษัทย่อยที่มีอัตรากำไรขั้นต้นที่สูงกว่า
ประกอบกับการลดคำสั่งซื้อของลูกค้า OEM ที่กำไรน้อยมากทำให้อัตรากำไรขั้นต้นลดลงไม่มากนัก

สำหรับปี 2551 บริษัทฯ มีต้นทุนขายเท่ากับ 1,236.57 ล้านบาท คิดเป็นสัดส่วนร้อยละ
63.29ของรายได้จากการขายและบริการ และมีกำไรขั้นต้น 717.28 ล้านบาท
คิดเป็นสัดส่วนร้อยละ 36.71ของรายได้จากการขายและบริการ การที่บริษัทฯ
มีอัตรากำไรขั้นต้นในปี 2551 เพิ่มขึ้นจากช่วงเดียวกันของปีก่อน
เนื่องจากเพิ่มยอดขายผลิตภัณฑ์ภายใต้เครื่องหมายการค้าของบริษัทย่อย
และทยอยลดการรับคำสั่งซื้อจากลูกค้า OEM
ที่ทำให้อัตรากำไรขั้นต้นน้อยโดยเน้นรับคำสั่งซื้อจากลูกค้า OEM
ที่มีรูปแบบสินค้าที่เป็นแนวแฟชั่นมากขึ้นซึ่งทำให้สามารถตั้งราคาขายได้สูงขึ้น

ค่าใช้จ่ายในการขายและการบริหาร และกำไรจากการดำเนินงาน

ในปี 2550 บริษัทฯ มีค่าใช้จ่ายในการขายและบริหารเท่ากับ 397.30 ล้านบาทเพิ่มขึ้นจากปีก่อน
30.66 ล้านบาท หรือคิดเป็นร้อยละ 8.36 และคิดเป็นร้อยละ 19.20
ของรายได้จากการขายและการบริการ โดยมีค่าใช้จ่ายเกี่ยวกับพนักงานเป็นส่วนประกอบหลัก
และเพิ่มค่าโฆษณา และ ส่งเสริมการขายคือการโฆษณาผ่านสื่อโทรทัศน์และช่องทางอื่น ๆ
เพื่อเพิ่มยอดขายสินค้า Collection ใหม่ คือ การขายสินค้าภายใต้เครื่องหมายการค้า Doomm
Doomm

บริษัทฯ มีกำไรจากการดำเนินงานเท่ากับ 147.84 ล้านบาท หรือคิดเป็น ร้อยละ 7.15
ของรายได้จากการขายและบริการ ทั้งนี้มีสาเหตุมาจากยอดขายสินค้า OEM ที่ลดลง
อัตรากำไรขั้นต้นของลูกค้า OEM ที่ลดลง ซึ่งเป็นผลมาจากอัตราแลกเปลี่ยนที่เงินบาทแข็งค่าขึ้น
ประกอบกับการเพิ่มขึ้นของค่าใช้จ่ายในการส่งเสริมการขายในประเทศสำหรับสินค้าภายใต้เครื่องหมายการค้าของบริษัทย่อยอย่างมีนัยสำคัญ
เช่นการโฆษณาผ่านสื่อ โทรทัศน์ เป็นต้น

สำหรับปี 2551 บริษัท ฯ มีค่าใช้จ่ายในการขายและบริหารเท่ากับ 516.94 ล้านบาท
เพิ่มจากปีก่อน 119.64 ล้านบาท หรือร้อยละ 30.11 และคิดเป็นร้อยละ 26.46
ของรายได้จากการขายและบริการ สาเหตุเนื่องจาก ปี 2551
บริษัทย่อยมีการขยายจุดขายทั้งที่เป็นห้างสรรพสินค้า Modern Trade
และร้านค้าภายใต้เครื่องหมายการค้าของตนเองรวมกันจำนวนมากทำให้ต้องเพิ่มบุคลากรด้านขายและการตลาดมากขึ้น
และมีการเพิ่มยอดขายสินค้าภายใต้เครื่องหมายการค้าของบริษัทย่อยทั้งในและต่างประเทศอย่างจริงจัง
โดยมีการเพิ่มกิจกรรมการตลาดมากขึ้นในกลุ่มลูกค้าวัยรุ่น วัยสาว
และวัยผู้ใหญ่อีกทั้งมีการทำกิจกรรมทางการตลาดเพื่อออกสินค้า Collection ใหม่ ๆ ตลอดทั้งปี
ยิ่งกว่านั้นในช่วง กลาง ไตรมาสที่ 3 ถึงสิ้น ปี 2551
ภาวะเศรษฐกิจและสถานการณ์ทางการเมืองของไทยก็ไม่เอื้ออำนวยต่อการจับจ่ายใช้สอย
ทำให้บริษัทย่อยจำเป็นต้องทำกิจกรรมส่งเสริมการขายอย่างต่อเนื่องและจริงจัง
เหตุผลดังกล่าวทำให้บริษัทย่อยมีค่าใช้จ่ายโฆษณาผ่านช่องทางต่าง ๆ
และมีค่าใช้จ่ายส่งเสริมการขายหลากหลายรูปแบบตลอดทั้งปี 2551

บริษัท มีกำไรจากการดำเนินงาน เท่ากับ 200.34 ล้านบาท คิดเป็นร้อยละ 10.25
ของรายได้จากการขายและบริการโดยมีสาเหตุหลักจากการเพิ่มยอดขายภายใต้เครื่องหมายการค้าของบริษัทย่อยและการทยอยลดการรับคำสั่งซื้อของลูกค้า
OEM ที่ให้อัตรากำไรขั้นต้นน้อยโดยเน้นรับลูกค้า OEM
ที่มีรูปแบบสินค้าแนวแฟชั่นซึ่งทำให้ตั้งราคาขายได้สูงขึ้นและการที่บริษัทย่อยต้องใช้งบโฆษณาและส่งเสริมการขายที่เพิ่มสูงขึ้นเพื่อเพิ่มยอดขายภายใต้เครื่องหมายการค้าของบริษัทย่อยดังกล่าวแล้วข้างต้น

ดอกเบี้ยจ่าย

ในปี 2550บริษัทฯ มีดอกเบี้ยจ่าย เท่ากับ 29.77
ล้านบาทคิดเป็นอัตราดอกเบี้ยจ่ายต่อยอดหนี้สินสถาบันการเงินทั้งหมดเท่ากับ ร้อยละ 6.60
เนื่องจากอัตราดอกเบี้ยจ่ายเพิ่มสูงขึ้นต่อเนื่องอยู่ระหว่างร้อยละ4.75 ถึงร้อยละ 8.50 ต่อปี
สำหรับเงินกู้ระยะสั้น และ MLR – 1.50% ต่อปี สำหรับเงินกู้ระยะยาว
จ่ายต่อหนี้สินที่เป็นยอดหนี้สินสถาบัน

สำหรับปี 2551 บริษัทฯ มีดอกเบี้ยจ่ายเท่ากับ 16.87 ล้านบาท ลดลงจากปี 2550 อย่างมีนัยสำคัญ
บริษัทฯมีอัตราดอกเบี้ยจ่ายต่อหนี้สินสถาบันการเงินทั้งหมดเท่ากับร้อยละ
5.03เนื่องจากอัตราดอกเบี้ยลดลงจากปี 2550เล็กน้อยและอยู่ระหว่างร้อยละ 4.20 ถึงร้อยละ
8.25 ต่อปี ประกอบกับบริษัท ซาบีน่า จำกัด(มหาชน) ได้เข้าจดทะเบียนในตลาดหลักทรัพย์เมื่อวันที่
15 พฤษภาคม 2551 และบริษัทฯได้รับเงินเพิ่มทุนหุ้นสามัญและส่วนเกินมูลค่าหุ้นสามัญ ทำให้
บริษัทฯชำระหนี้สินระยะยาวที่เหลือทั้งหมดและสามารถลดยอดหนี้สินระยะสั้นได้มาก

  ภาษีเงินได้นิติบุคคล

บริษัทฯ มีภาษีเงินได้นิติบุคคลในปี 2550 เท่ากับ 21.41 ล้านบาท คิดเป็นสัดส่วนร้อยละ 14.86
ของกำไรก่อนภาษีเงินได้ ตามลำดับ สอดคล้องกับกำไรก่อนภาษีเงินได้
โดยภาระภาษีส่วนใหญ่เป็นของบริษัทย่อย
เนื่องจากบริษัทย่อยไม่ได้รับสิทธิประโยชน์ทางภาษีจากสำนักงานคณะกรรมการส่งเสริมการลงทุน

บริษัทฯ มีภาษีเงินได้นิติบุคคลในปี 2551 เท่ากับ 33.61 ล้านบาท คิดเป็นสัดส่วนร้อยละ 15.72
ของกำไรก่อนภาษีเงินได้ ตามลำดับ สอดคล้องกับกำไรก่อนภาษีเงินได้
โดยภาระภาษีส่วนใหญ่เป็นของบริษัทย่อย
เนื่องจากบริษัทย่อยไม่ได้รับสิทธิประโยชน์ทางภาษีจากสำนักงานคณะกรรมการส่งเสริมการลงทุน

ปัจจุบันบริษัทฯ
ยังคงได้รับการลดหย่อนอัตราภาษีเงินได้นิติบุคคลสำหรับกำไรสุทธิที่ได้รับจากโรงงานชัยนาท
ในอัตราร้อยละ 50 ของอัตราปกติ โดยมีระยะเวลาถึงเดือนกันยายนปี 2552
นอกจากนี้ยังได้รับการยกเว้นภาษีเงินได้นิติบุคคลสำหรับกำไรที่ได้รับจากโรงงานยโสธร
ครบกำหนดการลดหย่อนภาษีเงินได้นิติบุคคลทั้งจำนวนระยะเวลาการยกเว้นในปี 2554
และได้รับการลดหย่อนภาษีในอัตราร้อยละ 50 ของอัตราปกติถึงปี 2559

กำไรสุทธิ

ปี 2550 บริษัท มีกำไร สุทธิ เท่ากับ 122.72 ล้านบาทลดลง 48.32 ล้านบาท
คิดเป็นลดลงร้อยละ 28.25 จากปี 2549 และคิดเป็นอัตราส่วนกำไรสุทธิต่อรายได้รวมปี2550
เท่ากับร้อยละ 5.86 โดยเป็นผลมาจากอัตรากำไรขั้นต้นของสินค้าOEM
ที่ลดลงเนื่องจากค่าเงินบาทที่แข็งขึ้นทำให้เมื่อแลกเปลี่ยนรายได้จากการขายเป็นเงินบาทมีมูลค่าที่ลดลง
และลักษณะสินค้า OEM ที่ผลิตในปี 2550 ซึ่งไม่มีรูปแบบตามแฟชั่นทำให้ตั้งราคาได้ไม่สูงนัก
นอกจากนี้การที่บริษัทฯ มีการส่งเสริมการขายสินค้าภายใต้เครื่องหมายการค้าของบริษัทย่อยมากขึ้น
ทำให้ค่าใช้จ่ายในการขายและบริหารที่เพิ่มขึ้นเท่ากับ 30.66 ล้านบาท
และภาระดอกเบี้ยที่สูงขึ้น2.81 ล้านบาทเมื่อเทียบกับช่วงเวลาเดียวกันของปีก่อน ส่งผลให้บริษัทฯ
มีกำไรสุทธิลดลงจากปี 2549 เท่ากับ 48.32 ล้านบาท

สำหรับปี 2551 บริษัทฯ มีกำไรสุทธิเท่ากับ 180.25 ล้านบาท เพิ่มขึ้น 57.53 ล้านบาท
คิดเป็นเพิ่มขึ้นร้อยละ 46.88 จากปี 2550 และคิดเป็นอัตรากำไรสุทธิต่อรายได้รวม ปี 2551
เท่ากับร้อยละ 9.08
ซึ่งเป็นผลต่อเนื่องจากนโยบายจากปีก่อนไม่ว่าจะเป็นเรื่องของการเพิ่มยอดขายภายใต้เครื่องหมายการค้าของบริษัทย่อยและการทยอยลดการรับคำสั่งซื้อของลูกค้า
OEM ที่ทำให้อัตรากำไรขั้นต้นน้อยโดยเน้นรับลูกค้าOEM ที่มีรูปแบบสินค้าเป็นแนวแฟชั่น
ซึ่งทำให้ตั้งราคาได้สูงขี้นและภาระดอกเบี้ยจ่ายที่ลดลง 12.90 ล้านบาท จึงทำให้บริษัทฯ
มีกำไรสุทธิเพิ่มขึ้น จากปีก่อน เท่ากับ 57.53 ล้านบาท

  อัตราผลตอบแทนต่อผู้ถือหุ้น

บริษัทฯ มีกำไรต่อหุ้นขั้นพื้นฐานในปี 2550 เท่ากับ 2.31 บาทต่อหุ้น
ขณะที่อัตราผลตอบแทนเฉลี่ยต่อส่วนของ ผู้ถือหุ้น (Return on Equity : ROE) ร้อยละ 15.71

สำหรับในปี 2551 บริษัทฯ มีกำไรต่อหุ้นขั้นพื้นฐานเท่ากับ 2.74 บาท ต่อหุ้น
ขณะที่อัตราผลตอบแทนเฉลี่ยต่อส่วนผู้ถือหุ้น (Return on Equity : ROE) ร้อยละ 16.58

2.  ฐานะทางการเงินของบริษัทฯ

  ฐานะทางการเงิน

  สินทรัพย์

ในปี 2550 บริษัทฯ มีสินทรัพย์รวม เพิ่มขึ้นอย่างมีนัยสำคัญ จากสิ้น ปี 2549 เป็น 1,597.56
ล้านบาท คิดเป็นการเพิ่มขึ้น 92.31 ล้านบาท โดยมีสาเหตุจาก ลูกหนี้การค้าเพิ่มขึ้น 53.59
ล้านบาท สินค้าคงเหลือลดลง 45.61 ล้านบาท ที่ดินอาคารและอุปกรณ์เพิ่มขึ้น 78.05 ล้านบาท
เงินสดและเงินฝากสถาบันการเงินเพิ่มขึ้น 6.20 ล้านบาท

สำหรับปี 2551 บริษัทฯ มีสินทรัพย์รวมเพิ่มขึ้น จากปี 2550 เป็น 1,798.79 ล้านบาท
คิดเป็นการเพิ่มขึ้น 201.24 ล้านบาทโดยมีสาเหตุมาจาก มีเงินลงทุนชั่วคราว จำนวน 11.42
ล้านบาท มีลูกหนี้การค้าเพิ่มขึ้น 62.67 ล้านบาท มีสินค้าคงเหลือเพิ่มขึ้น 159.64 ล้านบาท
มีอาคารและอุปกรณ์ลดลง 20.01 ล้านบาท

  ประสิทธิภาพในการดำเนินงาน

ในปี 2550 อัตรากำไรสุทธิที่ลดลงเหลือร้อยละ 5.86
ทำให้อัตราผลตอบแทนจากสินทรัพย์รวมและสินทรัพย์ถาวร ลดลงเป็นร้อยละ 7.91 และ 42.03
ตามลำดับ

สำหรับปี 2551 อัตรากำไรสุทธิเพิ่มขึ้นเป็นร้อยละ 9.08
ทำให้ผลตอบแทนจากสินทรัพย์รวมและสินทรัพย์ถาวรเพิ่มขึ้นเป็นร้อยละ 10.61 และร้อยละ 52.92
ตามลำดับ

  ลูกหนี้การค้า

ในปี 2550 ลูกหนี้การค้าของบริษัทฯ เท่ากับ 561.25 ล้านบาท เพิ่มขึ้น 53.59 ล้านบาท
คิดเป็นร้อยละ 10.56 เนื่องจากยอดขายผลิตภัณฑ์ภายใต้เครื่องหมายการค้าของบริษัทย่อย
ที่ขายผ่านห้างสรรพสินค้าและดิสเคาท์สโตร์เพิ่มสูงขึ้นและบริษัทฯได้ขยายเครดิตเทอมให้แก่ลูกค้า
OEM ตามภาวการณ์แข่งขันของธุรกิจ ลูกหนี้ที่ยังไม่ถึงกำหนดชำระ,ค่างชำระ 0-3 เดือน
และค้างชำระ 4-6 เดือนคิดเป็นสัดส่วนร้อยละ 81.15 ร้อยละ 18.81 และร้อยละ 0.01
ของลูกหนี้การค้าทั้งหมด ตามลำดับ จะเห็นได้ว่าคุณภาพลูกหนี้การค้าอยู่ในเกณฑ์ดีมาก

สำหรับปี 2551 ลูกหนี้การค้าของบริษัทฯ เท่ากับ 623.92 ล้านบาท เพิ่มขึ้น 62.67 ล้านบาท
คิดเป็นร้อยละ 11.17 เนื่องจาก
ยอดขายผลิตภัณฑ์ภายใต้เครื่องหมายการค้าของบริษัทย่อยที่ขายผ่านห้างสรรพสินค้าและดิสเคาท์สโตร์เพิ่มสูงขึ้นมากและบริษัทได้ขยายเครดิตเทอมให้แก่ลูกค้า
OEM ตามภาวะการณ์แข่งขันของธุรกิจ ลูกหนี้ที่ยังไม่ถึงกำหนดชำระ,ค้างชำระ0-3 เดือน
และค้างชำระ 4-6 เดือน คิดเป็นสัดส่วนร้อยละ 81.04 ร้อยละ 19.22 และร้อยละ 0.05
ของลูกหนี้การค้าทั้งหมดตามลำดับ จะเห็นได้ว่าคุณภาพลูกหนี้การค้าอยู่ในเกณฑ์ดีมาก

  สินค้าคงเหลือ

ในปี 2550 สินค้าคงเหลือเท่ากับ 497.42 ล้านบาท ลดลง 45.62 ล้านบาท คิดเป็นร้อยละ 8.40
เป็นการลดลงของสินค้าระหว่างผลิตจำนวน 72.52 ล้านบาทและวัตถุดิบเพิ่มขึ้น 29.20
ล้านบาทเพื่อปรับสายการผลิตเพื่อรองรับการผลิตสินค้าภายใต้เครื่องหมายการค้าของบริษัทย่อย

สำหรับปี 2551 สินค้าคงเหลือเท่ากับ 657.06 ล้านบาท เพิ่มขึ้น 159.64 ล้านบาท คิดเป็นร้อยละ
32.09
เป็นการเพิ่มขึ้นของสินค้าสำเร็จรูปและสินค้าระหว่างผลิตที่เป็นผลิตภัณฑ์ภายใต้เครื่องหมายการค้าของบริษัทย่อยเป็นส่วนใหญ่จำนวน
128.51 ล้านบาท และ 24.15 ล้านบาท
ตามลำดับเนื่องจากบริษัทย่อยมีการเพิ่มยอดขายสินค้าภายใต้เครื่องหมายการค้าของบริษัทย่อยทั้งในและต่างประเทศอย่างมีนัยสำคัญ

  ที่ดิน อาคารและอุปกรณ์

ปี 2550 มูลค่าทางบัญชีของที่ดินอาคารและอุปกรณ์สุทธิ ของบริษัท ฯเท่ากับ 467.47 ล้านบาท
โดยมีการลงทุน 133.85 ล้านบาทเนื่องจากบริษัทย่อยได้ซื้อ
ที่ดินและอาคารที่ใช้ในการประกอบธุรกิจ มูลค่ารวม 97.90 ล้านบาท เครื่องจักร
เครื่องมืออุปกรณ์และยานพาหนะเพิ่มขึ้นเท่ากับ 17.27 ล้านบาท
และการเพิ่มขึ้นของสินทรัพย์ระหว่างติดตั้ง จำนวน 10.70 ล้านบาท ซึ่งได้แก่ส่วนปรับปรุงอาคาร
เครื่องจักรและอุปกรณ์ และเครื่องใช้สำนักงาน ณ สิ้นปี 2550
คิดค่าเสื่อมราคาสินทรัพย์มีตัวตนเท่ากับ 55.37 ล้านบาท

สำหรับ ปี 2551มูลค่าทางบัญชีของที่ดิน อาคาร และอุปกรณ์ของบริษัทฯ เท่ากับ 440.37 ล้านบาท
โดยมีการลงทุน จำนวน 25.82 ล้านบาท โดยการลงทุนในเครื่องจักรเครื่องมือ และอุปกรณ์
จำนวน 3.94 ล้านบาท เครื่องใช้สำนักงานจำนวน 3.29 ล้านบาท ยานพาหนะ จำนวน 3.7
ล้านบาท และการเพิ่มขึ้นของสินทรัพย์ระหว่างติดตั้ง จำนวน 10.73 ล้านบาท ซึ่งได้แก่
ส่วนปรับปรุงอาคาร เครื่องจักรเครื่องมือและอุปกรณ์ และเครื่องใช้สำนักงาน ณ สิ้น ปี 2551
ค่าเสื่อมราคาสินทรัพย์มีตัวตน เท่ากับ 52.92 ล้านบาท

  การวิเคราะห์สภาพคล่อง

  กระแสเงินสดจากการดำเนินงาน

ในปี 2551 บริษัทฯมีกระแสเงินสดได้มาสุทธิจากการดำเนินงานเท่ากับ 53.73 ล้านบาท
ส่วนประกอบของกระแสเงินสดได้มาสุทธิจากการดำเนินงานโดยบริษัทฯ มีกำไรสุทธิเท่ากับ 180.25
ล้านบาท ค่าเสื่อมราคาและ ค่าใช้จ่ายตัดจ่าย 59.97 ล้านบาท ลูกหนี้การค้าเพิ่มขึ้น 62.67
ล้านบาท สินค้าคงเหลือเพิ่มขึ้น 164.83 ล้านบาท สินทรัพย์หมุนเวียนอื่นลดลง 13.08 ล้านบาท
ในขณะที่เจ้าหนี้การค้าเพิ่มขึ้น 0.93 ล้านบาท และหนี้สินหมุนเวียนอื่นเพิ่มขึ้น 23.32 ล้านบาท

  กระแสเงินสดจากการลงทุน

สำหรับปี 2551 บริษัทฯ มีกระแสเงินสดใช้ไปในการลงทุนสุทธิเท่ากับ 56.70 ล้านบาท โดยบริษัทฯ
ได้มีการซื้ออาคารอุปกรณ์และสินทรัพย์ไม่มีตัวตน รวมมูลค่า 45.68 ล้านบาท
ทั้งนี้ยังมีการลงทุนในการซื้อเงินลงทุนชั่วคราวที่มีความเสี่ยงต่ำมากอีก 11.42 ล้านบาท

  กระแสเงินสดจากการจัดหาเงิน

สำหรับปี 2551 บริษัท มีกระแสเงินสดใช้ไปจากกิจกรรมจัดหาเงินจำนวน 3.54 ล้านบาท
โดยได้รับเงินจากการขายหุ้นสามัญเพิ่มทุนและมีส่วนเกินทุนจากการขายหุ้นสามัญเพิ่มทุนในตลาดหลักทรัพย์แห่งประเทศไทยเมื่อวันที่
15 พฤษภาคม 2551 จำนวน 52.5 ล้านบาทและ 275.16 ล้านบาท ตามลำดับในปี 2551
บริษัทฯได้มีการ ชำระคืนเงินกู้ระยะสั้นสถาบันการเงินจำนวน 165.94
ล้านบาทชำระคืนเงินกู้ระยะยาวสถาบันการเงินจำนวน 34.76 ล้านบาท จ่ายชำระหนี้เช่าซื้อจำนวน
1.68 ล้านบาทและจ่ายเงินปันผลจากผลประกอบการสิ้นสุดปี 2550 จำนวน 76.70ล้านบาท
และจ่ายเงินปันผลระหว่างกาลจากผลการดำเนินงานงวดหกเดือน สินสุด 30 มิถุนายน 2551
ตามงบการเงินรวม จำนวน 52.13 ล้านบาท

  หนี้สิน

ปี 2550 บริษัทฯ มีหนี้สินรวมเท่ากับ 699.67 ล้านบาท ลดลง จากปี 2549 จำนวน 141.41
ล้านบาท โดยพิจารณาส่วนประกอบทั้งหมดพบว่า หนี้เงินกู้ระยะสั้นจากสถาบันการเงินลดลงเหลือ
406.15 ล้านบาท เจ้าหนี้การค้าลดลงเหลือ 178.01 ล้านบาท
เงินกู้ยืมระยะยาวที่ถึงกำหนดชำระภายใน หนึ่งปี ลดลง เหลือ 25.08 ล้านบาท หนี้สินหมุนเวียนอื่น
ลดลง เหลือ 73.08 ล้านบาท เนื่องจากภาษีเงินได้นิติบุคคลอื่นลดลง เหลือ 9.08 ล้านบาท
ไม่มีเงินปันผลค้างจ่ายและค่าใช้จ่ายค้างจ่ายลดลงเหลือ 59.32 ล้านบาท สำหรับหนี้สินไม่หมุนเวียน
ลดลงเหลือ 15.65 ล้านบาท
ส่วนประกอบหลักเนื่องจากเงินกู้ยืมระยะยาวจากสถาบันการเงินลดลงเหลือ 9.68 ล้านบาท

สำหรับปี 2551 บริษัทฯ มีหนี้สินรวมเท่ากับ 521.82 ล้านบาท ลดลง จากปี 2550 จำนวน
177.85 ล้านบาท โดยพิจารณาส่วนประกอบทั้งหมดพบว่า
หนี้เงินกู้ระยะสั้นจากสถาบันการเงินลดลงเหลือ 240.22ล้านบาท เจ้าหนี้การค้าลดลงเหลือ
174.45 ล้านบาท เงินกู้ยืมระยะยาวที่ถึงกำหนดชำระภายใน หนึ่งปี ไม่มียอดคงเหลือ
หนี้สินหมุนเวียนอื่น เพิ่มขึ้นเป็น 101.07 ล้านบาท เนื่องจากภาษีเงินได้นิติบุคคลเพิ่มขึ้นเป็น 13.91
ล้านบาท ค่าใช้จ่ายค้างจ่ายเพิ่มขึ้นเป็น75.46 ล้านบาท สำหรับหนี้สินไม่หมุนเวียน ลดลงเหลือ
4.39 ล้านบาท สาเหตุหลักเนื่องจาก บริษัทฯได้มีการชำระหนี้ระยะยาวทั้งหมดในปี 2551 นี้แล้ว

  ส่วนของผู้ถือหุ้น

ปี 2550 บริษัทฯ มีการเพิ่มทุนในช่วงไตรมาส1 จำนวนเงิน 145 ล้านบาท แบ่งออกเป็น 145,000
หุ้น ณราคาที่ตราไว้1,000 บาท ต่อหุ้น
เพื่อใช้ในการปรับโครงสร้างการถือหุ้นของกิจการและซื้อหุ้นเพิ่มทุนจากบริษัทย่อยเพื่อเพิ่มเงินทุนหมุนเวียนในการซื้อทรัพย์สินที่ใช้ในการประกอบกิจการจากผู้ถือหุ้นใหญ่
ต่อมาบริษัทฯได้ลดมูลค่าหุ้นที่ตราไว้หุ้นละ1,000 บาทเป็นมูลค่าที่ตราไว้หุ้นละ 5 บาท
โดยหุ้นทั้งหมดยังคงเป็นหุ้นสามัญจำนวน 59 ล้านหุ้น มูลค่า 295 ล้านบาทดังนั้นในปี 2550 บริษัทฯ
มีส่วนของผู้ถือหุ้นเท่ากับ 897.89 ล้านบาทซึ่งเพิ่มขึ้นจากปีก่อน

ปี 2551 บริษัทฯ มีการขายหุ้นสามัญเพิ่มทุนและส่วนเกินทุนในคลาดหลักทรัพย์แห่งประเทศไทย
เมื่อวันที่ 15 พฤษภาคม 2551 จำนวน 52.50 ล้านบาทและ 275.16 ล้านบาท ตามลำดับ
ทำให้บริษัทฯมีหุ้นสามัญที่ออกและชำระแล้ว มูลค่าที่ตราไว้หุ้นละ 5 บาท จำนวน 69.5 ล้านหุ้น
มูลค่า 347.5 ล้านบาท ปี 2551 บริษัทได้จ่ายเงินปันผลจากผลประกอบการสิ้นสุดปี 2550 จำนวน
76.70 ล้านบาท และจ่ายเงินปันผลระหว่างกาลจากผลการดำเนินงานงวดหกเดือนสิ้นสุด 30
มิถุนายน 2551 จำนวน 52.13 ล้านบาท ปี 2551 บริษัทฯมีส่วนของผู้ถือหุ้นเท่ากับ 1,276.97
ล้านบาท เพิ่มขึ้นจากปีก่อน

3.  ภาระผูกพันในอนาคต

  สัญญาเช่าพื้นที่และบริการระยะยาว

เมื่อวันที่ 1 มิถุนายน 2550 บริษัท ได้ลงนามต่อสัญญาเช่าสิ่งปลูกสร้างกับ บริษัท ซาบีน่า ฟาอีสท์
จำกัด เพื่อใช้เป็นสำนักงานและโกดังของบริษัท มีระยะเวลาเช่า 3 ปี
และบริษัทมีสิทธิต่ออายุการเช่าออกไปได้ 3 คราว ๆ ละ 3 ปี
โดยต้องแจ้งให้ผู้ให้เช่าทราบเป็นลายลักษณ์อักษรล่วงหน้าไม่น้อยกว่า 180 วัน อัตราค่าเช่าเดือนละ
142,500 บาท โดยผู้ให้เช่าเป็นผู้รับผิดชอบค่าภาษีโรงเรือนและที่ดินที่เกิดจากการเช่าทรัพย์
และผู้ให้เช่าสัญญาว่าจะไม่จำหน่ายจ่ายโอน ขายทรัพย์ที่เช่าภายในระยะเวลา 12 ปี

เมื่อวันที่ 5 มีนาคม 2551 บริษัทย่อย
ได้ลงนามในสัญญาเช่าพื้นที่ศูนย์การค้าแห่งหนึ่งเพื่อเป็นศูนย์ค้าปลีกของบริษัทย่อย มีระยะเวลา 2 ปี
2 เดือน

  ภาระผูกพันตามสัญญาเช่าระยะยาว ซึ่งจะต้องจ่ายค่าเช่าและค่าบริการในอนาคต ดังต่อไปนี้ :-

+-------------------------------+--------------------------------------+
| บริษัท                          |                                      |
+-------------------------------+--------------------------------------+
| ระยะเวลา                      |   จำนวนเงิน (ล้านบาท)                  |
+-------------------------------+--------------------------------------+
| ไม่เกิน 1 ปี                     |   1.71                               |
+-------------------------------+--------------------------------------+
| มากกว่า 1 ปี แต่ไม่เกิน 5 ปี        |   0.85                               |
+-------------------------------+--------------------------------------+
| มากกว่า 5 ปี                    |   -                                  |
+-------------------------------+--------------------------------------+
| รวม                           |   2.56                               |
+-------------------------------+--------------------------------------+
| บริษัทย่อย                       |                                      |
+-------------------------------+--------------------------------------+
| ระยะเวลา                      |   จำนวนเงิน (ล้านบาท)                  |
+-------------------------------+--------------------------------------+
| ไม่เกิน 1 ปี                     |   1.63                               |
+-------------------------------+--------------------------------------+
| มากกว่า 1 ปี แต่ไม่เกิน 5 ปี        |   1.15                               |
+-------------------------------+--------------------------------------+
| มากกว่า 5 ปี                    |   --                                 |
+-------------------------------+--------------------------------------+
| รวม                           |   2.78                               |
+-------------------------------+--------------------------------------+

  หนังสือค้ำประกันธนาคาร

  หนังสือค้ำประกันธนาคาร

  ณ วันที่ 31 ธันวาคม 2550 และ 2551 บริษัท มีหนังสือค้ำประกันที่ออกโดยธนาคารในนามบริษัท
  ดังนี้

  -------------------- -- ------------- -- ------------ -- ------------------- -- ------------
                          ล้านบาท                                                  

                          งบการเงินรวม                      งบการเงินเฉพาะบริษัท      

  วัตถุประสงค์               31 ธันวาคม2550    31              31 ธันวาคม 2550         31
                                           ธันวาคม2551                             ธันวาคม2551

  1.                      93.80            58.73           45.30                  20.57
  ค้ำประกันต่อกรมศุลกากร                                                              

  2. อื่น ๆ                 3.49             4.74            1.53                   2.53

  รวม                     97.29            63.47           46.83                  23.10
  -------------------- -- ------------- -- ------------ -- ------------------- -- ------------

12.3 ค่าตอบแทนผู้สอบบัญชี

ค่าตอบแทนผู้สอบบัญชี คือ สำนักงาน เอ. เอ็ม. ที. แอสโซซิเอท ในปี 2549 ถึงปี 2551
คิดเป็นจำนวนเงินดังนี้

  -------------------------- -------------------- ------------ ------------
  หน่วย: บาท                  2549                 2550         2551

  ค่าตอบแทนผู้สอบบัญชี            1,010,000            1,010,000    1,110,000

  ค่าตอบแทนอื่น                 -                    -            -
  -------------------------- -------------------- ------------ ------------